นึกถึงวัยเยาว์ สำรวจสิ่งใหม่ๆ เพื่อให้เกิดไอเดีย สร้างงานอดิเรกจากความสนใจในปัจจุบัน ดูงบรายจ่าย
คุณชอบขี่จักรยานแข่งกับเพื่อนๆ หรือเปล่า คุณติดการ์ตูนงอมแงมเลยใช่ไหม คุณชอบวาดภาพหรือระบายสีหรือเปล่า นึกถึงสิ่งที่ทำให้คุณตื่นเต้นตอนเป็นเด็กๆ และสิ่งที่คุณสามารถทำได้เป็นชั่วโมงๆ ถ้าคุณเคยขี่จักรยาน ลองซื้อจักรยาน (ผู้ใหญ่) มาใหม่และสำรวจละแวกบ้านของคุณ ถ้าคุณชอบวาดรูป เรียนวาดรูปเพิ่มเติมตามสถาบันต่างๆ หรือจะเรียนตัวต่อตัวก็ได้ ก็คือถ้าคุณเคยชอบอ่านการ์ตูนมากๆ ลองเข้าร่วมงานมหกรรมหนังสือการ์ตูน (Thailand Comi Con) เพื่อพบปะคนที่มีความสนใจแบบเดียวกัน ตอนเด็กๆ คุณอาจจะชอบเกมกระดาน ก็ให้ไปหาดูว่าในท้องตลาดมีเกมกระดานอะไรใหม่ๆ บ้าง ที่มีออปชั่นทุกแบบตั้งแต่การเล่นตามบทบาทไปจนถึงเกมที่ผู้เล่นต้องช่วยกันเล่น เดินเล่นในร้านขายของงานประดิษฐ์เพื่อดูว่ามีงานอดิเรกอะไรบ้าง คุณอาจจะเจอสิ่งที่คุณไม่เคยนึกถึงมาก่อนเลยก็ได้ เช่น การประกอบโมเดลเครื่องบินหรือเรียนวิธีปั้นดิน เช่นเดียวกับร้านขายของงานประดิษฐ์ ร้านขายเครื่องมือช่างเป็นทางเลือกที่ช่วยให้คุณได้สำรวจงานอดิเรกใหม่ๆ คุณอาจจะอยากลองทำงานไม้หรือทำสวน ร้านเครื่องมือช่างมีทุกอย่างที่คุณต้องการ ห้องสมุดมีหนังสือ How-to ในหัวข้อต่างๆ มากมาย เดินดูหนังสือต่างๆ เพื่อหาหัวข้อที่คุณสนใจที่อาจกลายเป็นงานอดิเรกใหม่ได้ เวลาของคุณมีค่าและคุณก็มีเวลาจำกัดด้วย คุณต้องสร้างช่วงเวลาในแต่ละวันสำหรับงานอดิเรกใหม่ๆ ด้วยการจัดสรรช่วงเวลาสักช่วงทุกวันเพื่อลองดู บางเว็บไซต์นั้นเกี่ยวข้องกับการสำรวจงานอดิเรกโดยเฉพาะ และคุณก็สามารถเข้าเว็บไซต์เหล่านี้เพื่อค้นหาว่าคุณอยากจะใช้เวลาว่างไปกับงานอดิเรกอะไร สิ่งแรกที่คุณลองอาจจะไม่ได้เหมาะกับคุณเสียทีเดียว อย่ากลัวที่จะเดินหน้าต่อไปและลองอย่างอื่น คุณมีสิทธิ์ที่จะตัดสินใจว่าเมื่อไหร่ที่คุณเลิกสนใจสิ่งนั้นแล้ว " ก็คือการที่คุณไม่กลัวที่จะพูดคำว่า "ได้" กับกิจกรรมที่ปกติแล้วคุณจะไม่ทำ การไปพิพิธภัณฑ์ศิลปะอาจจะฟังดูไม่น่าตื่นเต้นเท่าไหร่สำหรับคุณ แต่พอเพื่อนชวนคุณไป ให้ลองไปดู คุณอาจจะเจองานอดิเรกที่คุณชอบที่คุณไม่ได้คาดคิดมาก่อน เช่น การระบายสีหรือการฟื้นฟูศิลปะ สิ่งหนึ่งที่อาจฉุดรั้งไม่ให้คุณลองอะไรใหม่ๆ ก็คือการที่คุณคิดว่า “ฉันไม่ได้เป็นคนแบบนั้น” คุณอาจจะคิดว่าตัวเองไม่กล้าพอหรือเข้าสังคมไม่เก่งพอที่จะทำกิจกรรมบางอย่าง อย่ากลัวที่จะเดินออกจากกรอบ เช่น ลองนึกถึงงานอดิเรกบ้าๆ บอๆ ที่คุณพลาดไปเพียงเพราะว่าคุณคิดว่าคุณทำไม่ได้ คุณอาจจะอยากเรียนกีต้าร์หรือเต้นบอลรูมมาตลอดแต่คิดว่าตัวเองไม่มีพรสวรรค์ ไปลงเรียนซะ คุณอาจจะทำมันได้ดีแต่ไม่รู้ตัวก็ได้ เพื่อนๆ ของคุณต้องมีความสนใจและบุคลิกที่สอดคล้องกับความสนใจและบุคลิกของคุณอยู่แล้ว เพราะฉะนั้นคุณก็อาจจะชอบงานอดิเรกของเพื่อนๆ ได้เหมือนกัน ให้พวกเขาเล่าเรื่องงานอดิเรกที่พวกเขาชอบทำและให้คุณลองทำในสิ่งที่พวกเขารักบ้าง  เช่น เพื่อนสนิทของคุณอาจจะชอบการเต้นสวิงมากๆ คุณอาจจะไปเรียนกับเพื่อนๆ หรือขอให้เพื่อนสอนพื้นฐานก่อนจะไปเรียนจริงๆ สถาบันต่างๆ และมหาวิทยาลัยในละแวกบ้านเปิดคอร์สต่างๆ มากมายทั้งแพงและไม่แพง ลองดูแคตตาล็อกคอร์สที่เปิดสอน คุณอาจจะเจอคอร์สที่จุดประกายความสนใจให้คุณก็ได้  คุณอาจจะขอแคตตาล็อกของสถาบันต่างๆ ใกล้บ้านมาดูก่อน แต่สถาบันส่วนใหญ่จะมีแคตตาล็อกออนไลน์ให้คุณได้อ่านอย่างละเอียดอยู่แล้ว ลองดูว่าเวลาที่คุณมีเวลาว่าง คุณมักจะใช้เวลาไปกับอะไร คุณชอบอ่านหนังสือหรือเปล่า บางทีคุณอาจจะลองเขียนหนังสือดูบ้างก็ได้นะ คุณชอบจิบเบียร์เย็นๆ หลังหมดวันหรือเปล่า คุณอาจจะหมักเบียร์ดื่มเองที่บ้านเป็นงานอดิเรกก็ได้ เปลี่ยนสิ่งที่คุณรักอยู่แล้วให้กลายเป็นงานอดิเรก ลักษณะนิสัยแบบไหนที่คุณคิดว่าเลอค่ามากๆ คุณให้คุณค่ากับปัญญาหรือความกล้าหาญ คุณรู้สึกอยากเข้าหาคนที่ให้ประโยชน์คืนแก่คนอื่นหรือเปล่า คุณยกย่องการแสดงออกทางศิลปะหรือไม่ ให้ลักษณะนิสัยเหล่านั้นนำทางคุณไปสู่การเลือกงานอดิเรก เช่น คุณอาจจะไปเป็นอาสาสมัครที่ห้องสมุดเป็นงานอดิเรกเพราะคุณให้คุณค่ากับการศึกษา หรือคุณอาจจะไปเรียนวาดภาพเพราะคุณยกย่องคนที่สามารถแสดงตัวตนผ่านงานศิลปะได้ งานอดิเรกบางอย่างต้องอาศัยทักษะเฉพาะ ถ้าคุณไม่มีความอดทนมากนัก การเย็บผ้าก็อาจจะไม่ใช่สิ่งที่คุณชอบ แต่ถ้าคุณชอบประกอบสิ่งของและทำของขึ้นมาใหม่ คุณอาจจะเลือกงานอดิเรกอย่างการซ่อมรถเก่าหรือการทำเฟอร์นิเจอร์ เล่นกับจุดแข็งของตัวเอง วิธีที่พูดถึงเรื่องต่างๆ บ่งบอกได้ว่าคุณหลงใหลอะไร และสิ่งที่คุณหลงใหลก็ต่อยอดเป็นงานอดิเรกได้ ลองคิดดูว่ามีหัวข้ออะไรที่คุณสามารถพูดได้ไม่หยุด ถามเพื่อนๆ และครอบครัวของคุณว่าคุณมักจะพูดเรื่องอะไรมากที่สุด เสร็จแล้วตอนนี้ก็คิดดูว่าอะไรในหัวข้อนี้ที่คุณชอบมากๆ และคิดว่าคุณจะทำมันให้กลายเป็นงานอดิเรกได้อย่างไร เช่น คุณอาจจะหลงใหลการเมืองท้องถิ่น และการได้คลุกคลีในระดับรากหญ้าก็อาจกลายเป็นงานอดิเรกของคุณได้ จดรายการว่า 1 เดือนคุณใช้เงินไปกับอะไรบ้าง คุณอาจจะใช้แอพฯ สมาร์ตโฟนช่วยบันทึกได้ หรือคุณอาจจะแค่ดูสมุดบัญชีเป็นส่วนใหญ่ก็ได้ถ้าคุณไม่ได้ใช้เงินสดมากนัก  แยกรายจ่ายไว้เป็นหมวดหมู่ เช่น คุณอาจจะมีหมวด "ของใช้ในบ้าน" "ค่าน้ำมัน" "ค่าเสื้อผ้า" "กินข้าวนอกบ้าน" " บันเทิง" "ค่าเช่าบ้าน" "ค่าสาธารณูปโภค" และ "ค่าธรรมเนียม" คุณอาจจะแยกบิลออกเป็น 2 หมวดหมู่ก็ได้ หมวดนึงเป็นหมวดค่าใช้จ่ายจำเป็น เช่น ค่าประกัน และอีกหมวดนึงเป็นหมวดที่คุณอาจจะอยากลดหรือตัดค่าใช้จ่ายออกไปเลย เช่น ค่าเคเบิลทีวีกับค่าโทรศัพท์ ในสเปรดชีตหรือแอพฯ ให้ระบุว่าคุณใช้เงินไปกับของจำเป็น เช่น ค่าเช่าบ้านและค่าสาธารณูปโภคกี่เปอร์เซ็นต์ ให้ดูรายจ่ายเดือนที่แล้วว่าคุณจ่ายค่าน้ำมันกับของใช้ในบ้านไปเท่าไหร่ ดูว่าคุณมีเงินเหลือสำหรับซื้อของที่ไม่จำเป็นเท่าไหร่ ถ้าคุณเริ่มงานอดิเรกใหม่ๆ ก็อาจจะดึงเงินจากส่วนอื่นมา เช่น คุณอาจจะลดค่าใช้จ่ายสำหรับความบันเทิงอื่นๆ หรือกินข้าวนอกบ้านน้อยลง คุณอาจจะต้องใช้เงินซื้อของเข้าบ้านน้อยลง คุณจะจัดสรรงบไว้เท่าไหร่ก็ขึ้นอยู่กับงานอดิเรกที่คุณเลือก เพราะงานอดิเรกบางอย่างก็มีค่าใช้จ่ายมากกว่างานอดิเรกอื่นๆ คุณมีตัวเลือกมากมายหากคุณอยากได้งานอดิเรกที่ไม่ต้องเสียค่าใช้จ่ายเยอะ เช่น คุณอาจจะอ่านหนังสือหรือเขียนหนังสือ ไปวิ่ง ทำสวน หรือตั้งแคมป์
คิดถึงสิ่งที่คุณชอบสมัยเด็กๆ. เลือกสิ่งที่คุณเลิกทำไป. เรียนเสริมในสิ่งที่คุณชอบ. มองสิ่งที่คุณรักในเวอร์ชั่นผู้ใหญ่. ไปร้านขายของงานประดิษฐ์. ไปร้านเครื่องมือช่าง. เดินดูหนังสือในห้องสมุดแถวละแวกบ้าน. จัดสรรเวลา. เข้าเว็บไซต์งานอดิเรก. เต็มใจที่จะลองงานอดิเรกมากกว่า 1 อย่าง. พูดว่า "ได้. นิยามความเป็นตัวเองเสียใหม่. ไปกับเพื่อน. ดูว่าแถวบ้านมีการสอนอะไรบ้าง. เริ่มจากสิ่งที่คุณสนใจ. คิดว่าคุณให้คุณค่ากับอะไรมากที่สุด. สังเกตทักษะและบุคลิกภาพ. สังเกตสิ่งที่จุดประกายความหลงใหลให้กับคุณ. สังเกตว่าคุณใช้เงินไปกับอะไร. ตั้งงบประมาณ. ตัดสินใจว่าคุณจะจัดสรรงบไว้สำหรับงานอดิเรกเท่าไหร่. เลือกงานอดิเรกที่ไม่เสียเงินหรือไม่แพงถ้าคุณไม่มีงบเหลือมากนัก.
https://www.wikihow.com/Find-a-Hobby https://www.wikihow.com/Find-a-Hobby https://www.wikihow.com/Find-a-Hobby https://www.wikihow.com/Find-a-Hobby
Examining Your Childhood Exploring New Territory for Ideas Building on Your Current Interests Examining Your Budget